ZAPISNIK

25. seje sveta KS Branik, dne 14.1.2025 ob 18 uri.

Navzoči: Bruno Vidmar, Miran Vidmar, Kaja Makovec, Matevž Vidmar, Ervin Vidmar, Jana Možina, Saša Rojc

Povabljeni: člani Kulturnega prosvetnega društva Franc Zgonik Branik

Odsoten: Miran Vidmar, Patricija Furlan

Predlagani dnevni red:

* Pregled in potrditev zapisnika prejšnje seje
* Pedrovo 26 jan.
* 15 feb. Krajevni praznik
* Razno

1. Pregledali in potrdili zapisnik prejšnje seje.

2. **Proslava na Pedrovem**Člani KS Branik smo zadolženi za hrano, prevoz in ozvočenje.

3. **Krajevni praznik 15 feb.**Krajevni praznik 15. februar, bomo letos praznovali in organizirali z KPD Franc Zgonik Branik. Člani KS Branik smo zadolženi za pogostitev, ozvočenje, ter povabilo predstavnika MONG za pozdravni govor. Krajevna organizacija ZB Branik je zadolžena za nabavo in položitev venca pri spomeniku.
Program pripravi, organizira KPD Franc Zgonik Branik v sodelovanju s KS Branik.

4. **Razno**

* **Sprememba proračuna za leto 2025**

Člani KS Branik smo sprejeli,

**SEZNANITVENI SKLEP,**

Sprememba proračuna Mestne občine Nova Gorica za leto 2025 je bila sprejeta na seji Mestnega Sveta 19.12.2024. Ugotavljamo, da je v okviru Spremembe proračuna Mestne občine Nova Gorica za leto 2025, je sprejeta tudi Sprememba proračuna »Krajevne skupnosti Branik » za leto 2025.

* **Inventura**

Predsednik Sveta KS Branik je sprejel,

**SKLEP**o imenovanju inventurne komisije za leto 2024.
Predsednik komisije je Ervin Vidmar, članici sva Kaja Makovec in Jana Možina.

* **Požarna varnost**

Člani smo se seznanili z pridobitvijo požarne varnosti v Kulturnem domu Branik. Predstavljena je bila prva ponudba s ceno za ureditev osnovne požarne varnosti. Na pobudo članov smo zaprosili še za dodatne ponudnike.

* **Podaljšanje pogodbe**

Člani smo se strinjali za podaljšanje pogodbe Almiri Colja za rok enega leta.

* **Ureditev parka preko participativnega proračun**

Člani smo si ogledali skice sprememb, ki so nam jih poslali iz MONG. Člani smo se seznanili z novo ureditvijo parka pred KD Branik: namestitev klopc, ureditev žive meje, delna zamenjava dreves, ter postavitev količkov. Člani smo imeli pripombo na količek, ki je postavljen pred ambulanto in sicer, da bi bil namesto fiksen postavljen premičen.

* **Cesta Branik-Štanjel-odcep Sp. Branica**

Priključitev ceste iz smeri Sp. Branica na glavno cesto Branik-Štanjel, predstavlja nevarnost za pešce. Predlagamo prehod za pešce, ter ustrezno prometno signalizacijo.
 Krajani zaselka Sp. Branica so nas zaprosili za ogled dela cestišča pri hišni številki 108c Branik. Pri samem ogledu smo ugotovili, da dnevno prihaja v Sp. Branico 8 avtobusov, na kar je precejšen del cestišča bankina v slabem stanju. Zato naprošamo pristojne organe MONG, da pristopimo skupaj k razrešitvi tega problema.

* **Investicije v KS Branik**

Kanalizacija Korp: Člani sveta naprošamo MONG za začetek obljubljenih del na kanalizaciji, glede na to da je vsa dokumentacija pridobljena.
Odvodnjavanje železniška postaja: Krajani zaselka Miklavi se čutijo ogrožene, glede odvodnjavanja, vdora vode in porušitve škarpe.
Zamenjava kritine doma v Sp. Branici.

* **Najemna pogodba Preserje**

Član KS Branik mora opraviti meritve prostora, da se lahko določi višina najemnine.

Seja zaključena ob 20 uri.

Zapisnik je vodila Kaja Makovec predsednik KS Bruno Vidmar

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_